作者:李白
標題:舞曲歌辭：白紵辭
內容:揚清歌，發皓齒，北方佳人東鄰子。且吟白紵停淥水，玉顏滿堂樂未終，館娃日落歌吹蒙。月寒江清夜沉沉，美人一笑千黃金，垂羅舞縠揚哀音。郢中白雪且莫吟，子夜吳歌動君心。動君心，冀君賞，吳刀翦綵縫舞衣，明妝麗服奪春輝，揚眉轉袖若雪飛。傾城獨立世所稀，激楚結風醉忘歸。高堂月落燭已微，